พาวเวลแถลงไม่ได้ surprise ตลาด โดยให้แยกการทำ QE Taperinng ออกจากการขึ้นดอกเบี้ย ตลาดตอบรับในเชิงบวกต่อเนื่อง/สถาณการณ์โควิดภายในประเทศดีขึ้นหนุนกลุ่ม reopening playต่อเนื่อง/ วันนี้คาด SET 1,630 +/- หุ้นแนะนำ MTC
31 สิงหาคม 2564

ปัจจัยต่างประเทศ การประชุม Jackson hole ที่มีขึ้นในช่วง 26-28 ส.ค. ที่ผ่านมา นายเจอโรมพาวเวล ประธานธนาคารกลางสหรัฐฯ ได้พูดต่อสาธารณะซึ่งโดยรวมไม่ได้มีอะไร surprise ตลาดอย่างมีนัยยะ โดยยังคงมุมมองต่อเงินเฟ้อเช่นเดิมว่าจะอยู่ระดับสูงเพียงชั่วคราว และอาจเริ่มการ Tapering ภายในปีนี้เลยถ้าสถาณกาณ์เหมาะสม ขณะที่ key message ครั้งนี้จะอยู่ที่อยากให้ตลาดแยกระหว่างการทำ QE Tapering กับการขึ้นดอกเบี้ยออกจากกัน ดังนั้นหากทำ QE Tapering จบก็ไม่จำเป็นที่จะต้องรีบขึ้นดอกเบี้ยต่อ สามารถเว้นระยะห่างจากกันมากกว่าอดีตได้เช่นกันขึ้นอยู่กับสถาณการณ์ขณะนั้น ส่งผลให้ตลาดตอบรับในเชิงบวกในสุดสัปดาห์ที่ผ่านมา
ขณะที่เฮอริเคนไอดาซึ่งมีความรุนแรงระดับ 4 ได้เคลื่อนตัวผ่านอ่าวเม็กซิโกได้ส่งผลกระทบอย่างแสนสาหัสต่อการผลิตน้ำมันดิบของสหรัฐฯ โดยพบว่า 95 เปอร์เซ็นต์ ของแท่นขุดเจาะน้ำมันบริเวณอ่าวเม็กซิโกต้องหยุกชะงัก ขณะที่โรงกลั่นน้ำมันดิบ 6 แห่งในเมืองนิวออร์ลีนส์ ต้องหยุดทำการ ในจำนวนนี้มีโรงกลั่นน้ำมันของบริษัท พีบีเอฟ ฟิลิปส์ และ เชลล์ รวมอยู่ด้วย และอยู่ระหว่างการรอประเมินความเสียหายจากพายุ ซึ่งโรงกลั่นน้ำมันทั้ง 6 แห่งที่ระงับการทำการนั้น กระทบการผลิตน้ำมัน 1.7 ล้านบาร์เรลต่อวัน คิดเป็น 9% ของปริมาณน้ำมันทั้งประเทศ ทั้งนี้การที่ซัพพลายน้ำมันลดลงนั้นทำให้ราคาน้ำมันดิบมีแนวโน้มปรับตัวสูงขึ้น ถือเป็น sentiment เชิงบวกหนุนหุ้นกลุ่มน้ำมันและกลุ่มโรงกลั่นในระยะสั้น อย่างไรก็การประชุมโอเปกพลัสในวันพุธนี้ ซึ่งจะมีการหารือกันเกี่ยวกับการเพิ่มกำลังการผลิตน้ำมันอีก 400,000 บาร์เรล/วัน จะเป็นปัจจัยฉุดให้ราคาน้ำมันปรับตัวขึ้นไม่แรงมากนัก
ปัจจัยภายในประเทศ สถาณการณ์โควิดภายในประเทศดีขึ้นอย่างต่อเนื่อง ทั้งจำนวนผู้ติดเชื้อใหม่รายวันที่เริ่มทรงตัวต่ำกว่าระดับ 20,000 รายต่อวัน, จำนวนผู้ป่วยหนักที่ชะลอลงและจำนวนผู้เสียชีวิตที่หยุดเร่งตัวขึ้น ขณะที่การฉีดวัคซีนก็เพิ่มขึ้นได้อย่างต่อเนื่องเช่นกันและทำจุดสูงสุดใหม่ในการฉีดวัคซีนรายวันที่ 9.1 แสนโดสต่อวันในสัปดาห์ที่แล้ว นอกจากนี้เมื่อพิจารณา Bloomberg consensus พบว่าสัปดาห์ที่ผ่านมากลับมาเป็นสัปดาห์แรกที่นักวิเคราะห์กลับมาปรับเพิ่มประมาณการณ์กำไรและราคาเป้าหมายขึ้นพร้อมกันอีกครั้ง หลังจากถูกปรับลงมาต่อเนื่องในช่วง 3-4 สัปดาห์ก่อนหน้า ซึ่งอาจเป็นสัญญาณว่า earning downgrade อาจจะหยุดถูกปรับลงเร็วกว่าคาด ปัจจัยดังกล่าวช่วยสร้าง sentiment เชิงบวกหนุนหุ้นกลุ่ม reopening play ต่อเนื่องจากสัปดาห์ก่อน
มุมมองตลาดหุ้น/ กลยุทธ์การลงทุน วันนี้คาด SET 1,630 +/- หุ้นแนะนำ MTC
1) MTC (ราคาพื้นฐาน 72.00  บาท) สินเชื่อรถยนต์ยังเติบโตแข็งแกร่ง ทั้งนี้อัตราผลตอบแทนสินเชื่อที่ลดลงระยะสั้นคาดว่าจะเริ่มปรับตัวสูงขึ้นในปีหน้า ขณะที่ความเสี่ยงจาก policy risk และการแข่งขันที่รุนแรงขึ้นนั้นสะท้อนไปในราคามากพอสมควรแล้ว
รายงานตัวเลขเศรษฐกิจ 
วันอังคาร ติดตาม ตัวเลข Industrial Production ของเกาหลีใต้และญี่ปุ่นเดือน ก.ค. คาด -0.1% MoM และ -2.5% MoM ตามลำดับ ตัวเลข NBS Manufacturing PMI ของจีนเดือน ส.ค. คาดทรงตัว MoM ที่ 50.2 จุด ตัวเลขเงินเฟ้อทั่วไปและเงินเฟ้อพื้นฐานของยูโรโซนเดือน ส.ค. คาด +2.8% YoY และ +1.5% YoY ตามลำดับ ตัวเลขราคาบ้านในสหรัฐฯโดย S&P/Case-Shiller เดือน มิ.ย. คาด +18.6% YoY และตัวเลข CB Consumer confidence ของสหรัฐฯ เดือน ส.ค. คาด -4% MoM เป็น 124 จุด
วันพุธ ติดตาม ตัวเลขส่งออกของเกาหลีใต้เดือน ส.ค. คาด +35.7% YoY (เร่งตัวขึ้นจากเดือนก่อนหน้าที่ +29.6% YoY) ตัวเลข Caixin Manufacturing PMI ของจีนเดือน ส.ค. คาดทรงตัว MoM ที่ 50.2 จุด ตัวเลข Markit Manufacturing PMI ของเยอรมันเดือน ส.ค. คาด -4.8% MoM เป็น 62.5 จุด ตัวเลขการจ้างงานภาคเอกชนของสหรัฐฯ โดย ADP เดือน ส.ค. คาด +6.38 แสนตำแหน่ง (เทียบเดือนก่อนที่ 3.3 แสนตำแหน่ง) ตัวเลข ISM Manufacturing PMI ของสหรัฐฯ เดือน ส.ค. คาด -1.7% MoM เป็น 58.5 จุด  และปริมาณสต๊อกน้ำมันดิบสหรัฐฯ รายสัปดาห์
วันพฤหัสฯ ติดตาม ตัวเลข Factory order ของสหรัฐฯ เดือน ก.ค. คาด +0.3% MoM และตัวเลขการขอรับสวัสดิการว่างงานของสหรัฐฯรายสัปดาห์คาด 3.45 แสนคน (-2.3% WoW)
วันศุกร์ ติดตาม ตัวเลข Caixin Service PMI ของจีนเดือน ส.ค. คาด -1.6% MoM เป็น 54 จุด ตัวเลข Markit Service PMI ของยูโรโซน เดือน ส.ค. คาดทรงตัว MoM ที่ 59.7 จุด ตัวเลข Retail sales ของยูโรโซน เดือน ก.ค. คาด +0.2% MoM และ +5.2% YoY ตัวเลข Non-farm payroll ของสหรัฐฯ เดือน ส.ค. คาด 7.28 แสนตำแหน่ง (เทียบเดือนก่อนที่ +9.43 ตำแหน่ง) ขณะที่อัตราการว่างงานของสหรัฐฯ เดือน ส.ค. คาด 5.2% (ลดลงจากเดือนก่อนที่ 5.4%) ตัวเลขค่าจ้างรายชั่วโมงของสหรัฐฯ เดือน ส.ค. คาด +4% YoY ตัวเลข Job participation rate เดือน ส.ค. คาดทรงตัว MoM ที่ 61.7% และตัวเลข ISM Non-manufacturing PMI ของสหรัฐฯ เดือน ส.ค. คาด -3.6% MoM เป็น 61.8 จุด